Габдулла Кариев музее (Күлбай Мораса)

Габдулла Кариев музее () — Татарстанның Норлат районы Күлбай Мораса авылында урнашкан муниципаль мәдәният оешмасы (музей).  Татар һөнәри театрына нигез салучы Габдулла Кариевның (Миңлебай Хәйрулла улы Хәйруллин, 1886—1920) тормыш юлы һәм аның туган авылы Күлбай Мораса тарихы белән таныштыра.

 Тарих 
200px|thumb|right|Габдулла Кариев
1986 елның 1 маенда, Габдула Кариевның 100 еллыгы уңаеннан, музейга нигез салынган. 1988 елның 22 апрелендә ачылган. Музейга нигез салучы — Х. К. Садретдинов (1929—1992). 1992 елдан — ТР милли музее филиалы.

 Бина 
Музей 1960 елда салынган бер катлы кирпеч бинада урнашканБайбулат Дәүләт.  Габдулла Кариев якташлары Казанда музее булмауга гаҗәпләнә. Азатлык радиосы, 6.04.2016. Музей каршында Габдулла Кариевның бюсты куелган. 2006 елда төзекләндерү эшләре башкарылган.

 Экспонатлар 
Мәйданы 224 кв. м. Фондта 1 мең саклау берәмлеге. Музейда 5 зал. Экспозиция Габдулла Кариевның 1915 елдан (Казанга килү вакытыннан) башлап тормыш юлы белән таныштыра. Авыл тарихы бүлеге XVI гасырдан билгеле булган авыл мәдрәсәсе тарихы белән таныштыра. Әлеге мәдрәсәне Габделҗаббар Кандалый, Миргазиз Укмасый, Габдулла Кариев тәмамлаган.

Авылда оешкан «Алга» күмәк хуҗалыгы тарихы турында мәгълүмат тупланган.

Этнография бүлегендә XX гасыр башында яшәгән авыл кешесенең көнкүрешен сурәтләүче җиһазлар, кием, читекләр тупланмасы куелган.

«Хәтер» залында сугышта катнашкан авылдашлар турында мәгълүмат тупланган, Суслонгер лагерен үткән шәхесләрнең фотосурәтләре куелган. Авылдан чыккан күренекле мәдәният-әдәбият эшлеклеләренә аерым бүлек багышланганМиләүшә Низаметдинова.  Габдулла Кариевның туган авылындагы музее кунак җыя.  Татар-информ, 14.05.2016.

 Сылтамалар 
   Музей Габдуллы Кариева. tatfrontu.ru
  Музей Габдуллы Кариева. Музеи России
  Музей Габдуллы Кариева. Сайт Команды Кочующие, 08.01.2014
  Музей Габдуллы Кариева.  Театральные музеи России

 Искәрмәләр 

Төркем:Әлифба буенча музейлар
Төркем:Норлат районы музейлары
Төркем:Туган якны өйрәнү музейлары
Төркем:Театр музейлары
Төркем:Габдулла Кариев